**Prečítajte si pozorne všetky otázky a v prípade nejasností sa po zdvihnutí ruky opýtajte vyučujúceho.**

**Riešte najskôr otázky, ktoré viete, a potom sa vráťte k otázkam, ktoré vám robia problémy**.

**Ukážka č. 1 Jozef Gregor Tajovský: Susedovo prasa (úryvok)**

,,Nemaj nič - zle je;

Maj dačo – aj tak je zle.“ Sused

Moji susedia, mladí manželia, po Novom roku sa iba pobrali a z lásky veru – už sa pohnevali, a žena s krpcom na chrbte odišla a od poludnia do rána pri materi plakala, preklínala prasa aj muža a zariekala sa, že sa k mužovi nikdy viac nevráti. Slovom, taký bol jej žiaľ, že by sa bola radšej pod tou čiernou zemou videla... Ale poďme po poriadku.

U chudobných dedinských ľudí je to nie ako pri pánoch: manželstvo nie sú samé medovníky. Chudobný človek musí sa trápiť, čo sa dá zajtra do úst a láska je len akoby hriech, márnenie drahého času. Ani to už nepristane – dospelým ľuďom také maznácke ihry! Gazdovať, nadobúdať, odkladať na staré dni, to je najvyšší cieľ dedinských manželov.

**K uvedenej ukážke sa vzťahujú úlohy 1- 8.**

**1. Označte možnosť, ktorá vyplýva z ukážky.**

A. Susedovi mladomanželia boli bohatí ľudia.

B. Dedinskí manželia si nesporili na staré časy.

C. Mladí manželia sa pohádali na začiatku manželstva.

D**.** Chudobní dedinskí manželia sa majú stále dobre.

**2. Vyberte nesprávne tvrdenie.**

A. Mladá žena odišla od muža k svojej mame.

B. Mladá žena odišla k mame s batohom na chrbte .

C. Mladí manželia sa zobrali z lásky.

D**.** Mladí manželia majú jedno malé dieťa.

**3. Zaraďte ukážku k príslušnému jazykovému štýlu.**

1. hovorový B. rozprávací C. umelecký D. publicistický

**4. Napíšte synonymum k slovu *ihry.***

**...............................................................................................................................................**

**5. Vyberte správnu možnosť.**

***Slovo krpec je***

A. odborné. B. citovo zafarbené. C. rečnícke. D. úradné.

**6. Označte, ktorý slohový postup prevláda v ukážke.**

A. informačný

B. odborný

C. opisný

D. rozprávací

**7. Vyberte správne tvrdenie. *Vidieť sa pod čiernou zemou* je**

A. združené pomenovanie.

B. frazeologizmus.

C. porekadlo.

D. pranostika.

**8. Vyberte možnosť, v ktorej dochádza k spodobovaniu.**

A. s krpcom B. manželstvo C. zajtra D. na chrbte

**Ukážka č. 2 Ján Botto: Husiarka (úryvok)**

Behá dievča hore, dole,

bujné vetry prebeháva,

cez to šíre, pusté pole

s plačom húsky vyvoláva.

Húsky moje! kdeže ste mi?

v ktorom svete, v ktorom kraji?

Či na nebi, či na zemi,

či tam sinom na Dunaji?

,,Ach, nie sme my, ach, nie sme my

na Dunaji, má mamička,

nie na nebi, lež na zemi –

roztratené strán chodníčka!“

Húsky moje, moja sláva,

či čujete treskot hromov?

Zo všetkých strán búrka vstáva:

húsky moje, poďte domov!

**K uvedenej ukážke sa vzťahujú úlohy 9 -16.**

**9. Označte správne tvrdenie.**

A. Slovo *ach* v ukážke č. 2 je časticou.

B. Husiarka sa neobáva o svoje roztratené húsky.

C. Husiarka nemá rada svoje húsky.

D. Husiarka sa obáva o svoje húsky kvôli búrke.

**10. Vyberte správne tvrdenie.**

***Báseň J. Bottu v ukážke č. 2 je***

A. epická. B. lyrická. C. dramatická. D. spoločenská.

**11. Vyberte správnu odpoveď.**

***Zo všetkých strán búrka vstáva*** **je**

A. personifikácia. B. metonymia. C. epiteton. D. prirovnanie.

**12. Napíšte, aký rým použil Ján Botto v básni.**

**........................................................................................................................................**

**13. Vypíšte z básne jedno epiteton.**

**.........................................................................................................................................**

**14. Vysvetli slovo *verš*.**

**..........................................................................................................................................**

**15. Nahraďte básnické slovo *čujete* z ukážky č. 2neutrálnym/súčasným výrazom.**

**..........................................................................................................................................**

**16. Vypíšte z básne jednu zdrobneninu*.***

**.........................................................................................................................................**

**Ukážka č. 3**

Oheň patril k najvýznamnejším objavom pravekého človeka. Nielenže ho zohrieval v časoch oveľa chladnejších ako dnes, ale pomáhal mu aj pri odháňaní zveri, pri pečení mäsa, pri spevňovaní hrotov drevených oštepov. Keď pravekí ľudia ešte nevedeli rozložiť oheň, využívali pravdepodobne plameň z ohňa spôsobeného bleskom. Veľkým krokom bol poznatok, že oheň možno založiť trením dvoch kusov dreva. Najstaršie dôkazy o ohni sú asi spred štvrťmilióna rokov. Keďže sa z toho dávneho obdobia nezachovali nijaké pomôcky na založenie ohňa, musia sa archeológovia opierať o štúdium mladších populácií z rozličných častí sveta.

**K uvedenej ukážke sa vzťahujú úlohy 17- 24.**

**17. Vyberte správne tvrdenie.**

A. Oheň nemal pre pravekého človeka veľký význam.

B. Pravekí ľudia získavali oheň iba z bleskov.

C. Archeológovia získavali poznatky z nájdených pomôcok.

D. Oheň sa dal založiť aj trením dvoch kusov dreva.

**18. Označte správne tvrdenie.**

***Slovo pravdepodobne vzniklo***

A. odvodzovaním.

B. spájaním.

C. skladaním.

D. skracovaním.

**19. Označte skloňovací vzor slova *oštep.***

A. kosť B. stroj C. dub D. dlaň

**20. Vyberte možnosť, v ktorej je správne určené poradie slovných druhov.**

***Najstaršie dôkazy o ohni sú asi spred štvrťmilióna rokov.***

A. prídavné meno, podstatné meno, predložka, podstatné meno, sloveso, príslovka,

predložka, podstatné meno, podstatné meno

B. prídavné meno, podstatné meno, predložka, podstatné meno, sloveso, častica,

predložka, podstatné meno, podstatné meno

C. prídavné meno, podstatné meno, predložka, podstatné meno, sloveso, častica,

predložka, číslovka, podstatné meno

D. prídavné meno, podstatné meno, predložka, podstatné meno, sloveso, príslovka,

predložka, číslovka, podstatné meno

**21. Vyberte možnosť, v ktorej je správne určené poradie vetných členov.**

***Oheň patril k najvýznamnejším objavom pravekého človeka.***

A. podmet, prísudok, zhodný prívlastok, podmet, zhodný prívlastok, nezhodný prívlastok

B. predmet, prísudok, zhodný prívlastok, podmet, zhodný prívlastok, nezhodný prívlastok

C. podmet, prísudok, zhodný prívlastok, predmet, zhodný prívlastok, predmet

D. podmet, prísudok, zhodný prívlastok, predmet, zhodný prívlastok, nezhodný prívlastok

**22. Vytvorte nominatív jednotného čísla od spojenia *pravekí ľudia.***

***........................................................................................................................................***

**23. Skráťte slovo kus.**

***........................................................................................................................................***

**24. Napíšte, v akom slovníku nájdeme význam slova *populácia.***

***........................................................................................................................................***

**25. Vyberte možnosť, ktorou správne doplníte písmená do nasledujúcich viet.**

Každ\_ mesiac má svoje pôvab\_. S príchodom jar\_ sa prebúdza život na zem\_. Rastliny sa obliekajú do nov\_ch šiat. V\_dno mnoho lúčo\_ zubatého slnka. Prvé lastovičky zaštebotali v povetr\_. Zvieratá sa sťahujú do nových ob\_dlí. Pyšne sa vypínajú komíny s bocian\_mi hniezdami. Za starou v\_bou počuť hlasy sluky. Šikovn\_ chlapci krútia píšťalky.

A. ý, y, i, i, ý, i, v, í, y, i, r, í

B. ý, y, i, i, ý, i, u, í, y, i, ŕ, í

C. ý, y, i, i, ý, i, v, í, y, í, ŕ, í

D. ý, y, y, i, ý, i, v, í, i, í, ŕ, í